|  |  |  |
| --- | --- | --- |
| **Tantárgy neve:** Nyelvtudomány és nyelvpedagógia | **Kódja:** NMB\_AN116K2 | **Kreditszáma:** 2 |
| A tanóra típusa[[1]](#footnote-1): előadás és száma: heti 1 (nappali)  |
| A számonkérés módja (koll./gyj./egyéb[[2]](#footnote-2)): kollokvium |
| A tantárgy tantervi helye (hányadik félév): 3. |
| Előtanulmányi feltételek *(ha vannak)*:NMBAN117G3 |
| **Tantárgyleírás**: az elsajátítandó ismeretanyag és a kialakítandó kompetenciák tömör, ugyanakkor informáló leírása |
| **Kompetenciák: 4, 5** **Tudás*** A tudás természetének megértése.
* A tanulás természetének megértése. A konstruktivista tudás- és tanulásfelfogás ismerete.
* A nyelvi tudás és kompetencia természetének, kialakulásának és működésének megértése.
* Az idegennyelv-tudás és -tanulás megértése, az idegennyelv-tudás fejlesztési lehetőségeinek ismerete.

**Attitűdök/nézetek*** Nyitott az új elméletek kritikus értelmezésére, kész meglévő tudásának és nézeteinek revíziójára, esetleges módosítására és akár radikális újrakonstruálására.
* Érzékeny a nyelvi változatosságra és a nyelvhasználattal összefüggő emberi viszonyulások differenciáltságára.
* Differenciáltan viszonyul az idegennyelv-tanulók változatos személyiségbeli és tanulási megnyilvánulásaihoz, esetleges előítéletességeikhez és gátlásaikhoz.

**Képességek*** Képes a tanulásszervezési és tanítási módszerek kiválasztása és kidolgozása során figyelembe venni a tudással és a nyelvi kompetenciával kapcsolatos ismeretelméleti és nyelvészeti szempontokat is.
* Képes a tanulók egyéni nyelvi fejlődését, idegennyelv-használati nehézségeiket és elkerülhetetlen hibáikat észlelni, adekvátan értelmezni és kezelni.
* Képes saját nyelvészeti és pedagógiai tudását és képességeit önállóan és kreatív módon fejleszteni személyes szakmai tapasztalatai és a vonatkozó szakirodalom kritikus elemzésével és adekvát feldolgozásával.

**Cél:** A tárgy célja megértetni a nyelvpedagógia és a nyelvelmélet szoros és szerves kapcsolatát, valamint mindkettő ismeretelméleti meghatározottságát; képessé tenni a hallgatókat a vonatkozó elméletek, ill. a szakirodalom értő tanulmányozására és kritikus értelmezésére. A hallgatók megértik a tudás általános természetét, a tudáskonstrukció folyamatát, és ennek kreatív felhasználásával képesek az idegennyelv-tanulók nyelvi tudásának és képességeinek fejlesztésére. **Tartalom:** A korszerű nyelvtudomány és pedagógia ismertelméleti beágyazottsága; a tudás természete; az emberi elme autopoiézise; a tanulás mint aktív, szubjektív és kreatív folyamat; a hagyományos pedagógia korlátai; az empirista-objektivista tudás- és tanulásfelfogás kritikája; a nyelvtudás, a nyelvi kompetencia és a nyelvhasználat; a nyelvelsajátítás és az idegennyelv-tanulás genetikai és környezeti meghatározottsága; az ún. „tudástranszfer”, kommunikáció és tudáskonstrukció az idegen nyelvi tudás fejlesztésében.**Módszerek:** előadás, forráselemzés, vita**Követelmények, a tanegység teljesítésének feltételei:** a vizsga során nyújtott megfelelő teljesítmény |
| A **3-5** legfontosabb *kötelező,* illetve *ajánlott***irodalom** (jegyzet, tankönyv) felsorolása biblio­gráfiai adatokkal (szerző, cím, kiadás adatai, oldalak, ISBN) |
| **Kötelező olvasmányok:**Nahalka István. *Hogyan alakul ki a tudás a gyerekekben? Konstruktivizmus és pedagógia*. Budapest: Nemzeti Tankönyvkiadó, 2002. Nahalka, István. Konstruktív pedagógia — egy új paradigma a láthatáron (I). *Iskolakultúra* 1997, no. 2:21–33.Nahalka, István. Konstruktív pedagógia — egy új paradigma a láthatáron (II). *Iskolakultúra* 1997, no. 3:22–40.Nahalka, István. Konstruktív pedagógia — egy új paradigma a láthatáron (III). *Iskolakultúra* 1997, no. 4:3–20.Allright, Dick. Am I now, have I ever been, and could I ever be – a ‘developer’? *Novelty* 6, no. 1 (1999): 4–19.**Ajánlott irodalom:**Chomsky, N. 2005. Three factors in language design. *Linguistic Inquiry* 36:1–22.Fromkin, Victoria et al. *Linguistics: An Introduction to Linguistic Theory.* Blackwell, 2000.Czeglédi Csaba. Konstruktív nyelvtudomány. In: Frantisek Alabán és Zimányi Árpád (szerk.), *Kontextus – Filológia – Kultúra,* 101–110. Banska Bystrica – Eger: EKF Líceum Kiadó, 2006. |
| **Tantárgy felelőse** (*név, beosztás, tud. fokozat*)**:** Dr. Czeglédi Csaba főiskolai tanár, CSc |
| **Tantárgy oktatásába bevont oktató(k),** ha vannak(*név, beosztás, tud. fokozat*)**:** |

1. **Ftv. 147. §**  *tanóra:* a tantervben meghatározott tanulmányi követelmények teljesítéséhez oktató személyes közreműködését igénylő foglalkozás (előadás, szeminárium, gyakorlat, konzultáció) [↑](#footnote-ref-1)
2. pl. évközi beszámoló [↑](#footnote-ref-2)